CELEX: C2006/326/46
Language: et
Date: 2006-12-30 00:00:00
Title: Kohtuasi C-340/05: Euroopa Kohtu (kolmas koda) 28. septembri 2006.  aasta määrus — (Oberlandesgericht München'i (Saksamaa) eelotsusetaotlus) — kriminaalmenetlus, milles süüdistatav on Stefan Kremer (Kodukorra artikli 104 lõike 3 esimene lõik — Direktiiv 91/439/EMÜ — Juhilubade vastastikune tunnustamine — Esimeses liikmesriigis juhiloa äravõtmine — Teises liikmesriigis väljastatud juhiluba — Esimeses liikmesriigis juhtimisõiguse tunnustamisest keeldumine — Nõue täita siseriiklikud tingimused pärast juhiloa äravõtmist uue saamiseks)

30.12.2006   
            
            
               ET
            
            
               Euroopa Liidu Teataja
            
            
               C 326/23
            
         Euroopa Kohtu (kolmas koda) 28. septembri 2006. aasta määrus — (Oberlandesgericht München'i (Saksamaa) eelotsusetaotlus) — kriminaalmenetlus, milles süüdistatav on Stefan Kremer
   (Kohtuasi C-340/05) (1)
   
   (Kodukorra artikli 104 lõike 3 esimene lõik - Direktiiv 91/439/EMÜ - Juhilubade vastastikune tunnustamine - Esimeses liikmesriigis juhiloa äravõtmine - Teises liikmesriigis väljastatud juhiluba - Esimeses liikmesriigis juhtimisõiguse tunnustamisest keeldumine - Nõue täita siseriiklikud tingimused pärast juhiloa äravõtmist uue saamiseks)
   (2006/C 326/46)
   Kohtumenetluse keel: saksa
   Eelotsusetaotluse esitanud kohus
   Oberlandesgericht München
   Põhikohtuasjas toimuva kriminaalmenetluse pool
   Stefan Kremer
   Kohtuasja ese
   Eelotsusetaotlus — Oberlandesgericht München — Nõukogu 29. juuli 1991. aasta direktiivi 91/439/EMÜ juhilubade kohta (EÜT L 237, lk 1; ELT eriväljaanne 07/01, lk 317) artikli 1 lõike 2 ja artikli 8 lõigete 2 ja 4 tõlgendamine — Isikule, kelle suhtes rakendati liikluseeskirja korduvate rikkumiste tõttu riikliku juhiloa äravõtmise meedet ilma keeluperioodita, teise liikmesriigi väljastatud juhiloa kehtivuse tunnustamisest keeldumine — Kohustus eelnevalt esitada juhtimissobivust tõestav meditsiinilis-psühholoogiline ekspertiis
   Resolutiivosa
   Nõukogu 29. juuli 1991. aasta direktiivi 91/439/EMÜ juhilubade kohta, muudetud nõukogu 2. juuni 1997. aasta direktiiviga 97/26/EMÜ, artikli 1 lõikega 2 koosmõjus artikli 8 lõigetega 2 ja 4 on vastuolus liikmesriigi keeldumine tunnustada teises liikmesriigis väljastatud juhiloast tulenevat juhtimisõigust ja seega selle juhiloa kehtivust oma territooriumil põhjusel, et juhiloa omanik, kelle suhtes rakendati esimeses liikmesriigis varem saadud juhiloa äravõtmise meedet ilma uue juhiloa saamise ajutise keeluta, ei ole täitnud äravõtmisele järgnevalt uue juhiloa saamiseks esimese liikmesriigi õiguses ettenähtud tingimusi, kaasa arvatud juhtimissobivuse testi, mis tõestaks, et juhiloa äravõtmise põhjuseid enam ei eksisteeri.
   
      (1)  ELT C 296, 26.11.2005.